അജൈവ മാലിന്യം കത്തിച്ചു പിഴ ഒടുക്കി വടകര: വീട്ടുപരിസരത്ത് പ്ലാസ്റ്റിക്, റബ്ബര് തുടങ്ങിയ അജൈവ മാലിന്യങ്ങള് കത്തിച്ചതിന് നഗരസഭ പിഴ ഈടാക്കി. വടകര നഗരസഭ പരിധിയിലെ ചോളംവയല് എന് .വി .സി ഫര്ണിച്ചര് സ്ഥാപനത്തിനെതിരെയാണ് പിഴയിട്ടത്. വീട്ടുപരിസരത്ത് പ്ലാസ്റ്റിക്ക് തുടങ്ങി അജൈവ മാലിന്യങ്ങള് കത്തിച്ചത് കണ്ടെത്തിയ നഗര സഭ ആരോഗ്യ വിഭാഗം ഉടമയില് നിന്നും പതിനായിരം രൂപ പിഴ ഈടാക്കി നിയമ നടപടി ഒഴിവാക്കുകയായിരുന്നു. മാലിന്യങ്ങള് ഹരിത കര്മ്മ സേനക്ക് കൈമാറാതെ അലസമായി ഉപേക്ഷിക്കുന്നവര്ക്കെതിരെ നിയമ നടപടി സ്വീകരിക്കുമെന്ന് നഗരസഭ ആരോഗ്യ വിഭാഗം അറിയിച്ചു.